Super Cup (ποδόσφαιρο ανδρών Κύπρου)

Το Super Cup (παλαιότερες ονομασίες: Ασπίδα Πάκκου, Ασπίδα Στυλιανάκη, Ασπίδα ΚΟΠ, LTV Super Cup, Super Cup) αποτελεί το τρίτο πιο σημαντικό τρόπαιο στο κυπριακό ποδόσφαιρο. Διοργανώνεται από την Κυπριακή Ομοσπονδία Ποδοσφαίρου (ΚΟΠ). Η κατάκτηση της ασπίδας διεκδικείται σε ένα μονό αγώνα, ο οποίος σηματοδοτεί την έναρξη της καινούριας ποδοσφαιρικής περιόδου. Στον αγώνα αυτό αναμετρούνται ο πρωταθλητής και ο κυπελλούχος (ή η φιναλίστ του κυπέλλου σε περίπτωση που κάποια ομάδα έχει κατακτήσει πρωτάθλημα και κύπελλο) της προηγούμενης περιόδου. Μέχρι και το 2009, κάθε δεκαετία η ασπίδα περιερχόταν στην κατοχή της ομάδας που την κατάκτησε τις περισσότερες φορές στη δεκαετία αυτή. Από το 2010 η νικήτρια ομάδα του Super Cup έχει μόνιμα στην κατοχή της το τρόπαιο.

 Ο πρώτος ποδοσφαιρικός αγώνας μεταξύ του πρωταθλητή Κύπρου και του κυπελλούχου Κύπρου πραγματοποιήθηκε στις 23 Οκτωβρίου 1949. Η αναμέτρηση είχε φιλικό χαρακτήρα. Αντίπαλοι ήταν ο πρωταθλητής ΑΠΟΕΛ και η κυπελλούχος Ανόρθωση. Ο αγώνας έγινε στο στάδιο ΓΣΕ. Νικητής αναδείχθηκε ο ΑΠΟΕΛ με σκορ 2-1.Ο πρώτος επίσημος αγώνας ανάμεσα στις ομάδες που κατέκτησαν το πρωτάθλημα και το κύπελλο Κύπρου διεξήχθη στις 11 Νοεμβρίου 1951 ανάμεσα στην πρωταθλήτρια Τσετίν Καγιά Λευκωσίας και τον κυπελλούχο ΑΠΟΕΛ. Η διοργάνωση ονομάστηκε Ασπίδα Πάκκου προς τιμή του παλαιού ποδοσφαιριστή και διοικητικού στελέχους του ΑΠΟΕΛ Χρυσόστομου Ιωαννίδη (γνωστός ως Πάκκος), ο οποίος απεβίωσε το 1950. Η Ασπίδα Πάκκου είχε προκηρυχθεί για μια δεκαετία. Σύμφωνα με την προκήρυξη θα διεξαγόταν ένας αγώνας ανάμεσα στην πρωταθλήτρια Κύπρου Α΄ κατηγορίας και στην πρωταθλήτρια Κυπέλλου Κύπρου. Ο αγώνας ονομαζόταν «Τελικός αγώνας πρωταθλητριών ομάδων δι' Ασπίδαν Πάκκου». Το όνομα της νικήτριας ομάδας αναγραφόταν πάνω στην Ασπίδα. Με τη συμπλήρωση των δέκα διοργανώσεων η Ασπίδα θα δινόταν μόνιμα στην ομάδα που την κατέκτησε τις περισσότερες φορές. Ωστόσο, το 1955 ο θεσμός διακόπηκε και επανήλθε το 1962 λόγω της έκρυθμης κατάστασης στην Κύπρο με τον αγώνα της ΕΟΚΑ (από το 1956 έως το 1961 δεν διεξήχθη καθότι τις περιόδους 1955-56, 1956-57, 1957-58, 1959-60, 1960-61 δεν είχε διεξαχθεί το κύπελλο ενώ την περίοδο 1958-59 δεν είχε διεξαχθεί το πρωτάθλημα).Το 1962 ο θεσμός επανήλθε αλλά επειδή η Ανόρθωση είχε κατακτήσει και πρωτάθλημα και κύπελλο, της απονεμήθηκε η ασπίδα χωρίς αγώνα. Το 1964 ο αγώνας δεν διεξήχθη καθότι το πρωτάθλημα Α΄ κατηγορίας 1963-64 είχε διακοπεί. Ο θεσμός ξανάρχισε το 1966 και συνέχισε ως το 1968. Από το 1951 έως το 1968 η Ασπίδα Πάκκου απονεμήθηκε 10 φορές. Τις περισσότερες φορές (3) την είχε κατακτήσει η Τσετίν Καγιά, στην κατοχή της οποίας περιήλθε. Η ΚΟΠ επέδωσε την Ασπίδα στην τουρκοκυπριακή ομάδα στις 24 Ιουλίου 1969 σε ειδική τελετή στη Λευκωσία.Ο θεσμός ξανάρχισε το 1979 με την ονομασία Ασπίδα Στυλιανάκη, προς τιμή του πρώην προέδρου της ΚΟΠ Νίκου Στυλιανάκη. Η Ασπίδα Στυλιανάκη προκηρύχθηκε για μια δεκαετία. Ο πρώτος αγώνας για την Ασπίδα Στυλιανάκη διεξήχθη στις 28 Σεπτεμβρίου 1979 μεταξύ της πρωταθλήτριας Ομόνοιας και του κυπελλούχου ΑΠΟΕΛ. Νικήτρια αναδείχθηκε η Ομόνοια με σκορ 3-0. Το 1988 ο θεσμός συμπλήρωσε δεκαετία και η ασπίδα δόθηκε στην Ομόνοια η οποία την είχε κατακτήσεις τις περισσότερες φορές (7).Μετά το 1989 ονομάστηκε Ασπίδα ΚΟΠ. To 2009 μετονομάστηκε σε LTV Super Cup και το 2013 σε Super Cup. Στην πρώτη δεκαετία ως Ασπίδα ΚΟΠ (1989-1998) τις περισσότερες κατακτήσεις (4) είχε ο ΑΠΟΕΛ στον οποίο και δόθηκε. Για τη δεύτερη δεκαετία (1999-2008) δόθηκαν 3 πανομοιότυπες ασπίδες στην Ανόρθωση, στον ΑΠΟΕΛ και στην Ομόνοια που την είχαν κατακτήσει από 3 φορές. Ο πίνακας που ακολουθεί παρουσιάζει τους αγώνες για την Ασπίδα Πάκκου/Ασπίδα Στυλιανάκη/Ασπίδα ΚΟΠ/LTV Super Cup/Super Cup. Σημειώσεις: 1Το 1962 η Ανόρθωση Αμμοχώστου κέρδισε την Ασπίδα χωρίς αγώνα, αφού είχε κατακτήσει πρωτάθλημα και κύπελλο την προηγούμενη περίοδο. Δεν ίσχυε τότε ο κανόνας συμμετοχής του φιναλίστ του κυπέλλου. 2Η Ασπίδα Πάκκου περιήλθε στην κατοχή της Τσετίν Καγιά Λευκωσίας που την κέρδισε 3 φορές, τις περισσότερες από κάθε άλλη ομάδα. 3Η Ασπίδα Στυλιανάκη περιήλθε στην κατοχή της Ομόνοια Λευκωσίας που την κέρδισε 7 φορές, τις περισσότερες από κάθε άλλη ομάδα. 4Η Ασπίδα ΚΟΠ περιήλθε στην κατοχή του ΑΠΟΕΛ Λευκωσίας που την κέρδισε 4 φορές, τις περισσότερες από κάθε άλλη ομάδα. 5Τρεις πανομοιότυπες ασπίδες, δόθηκαν στα σωματεία Ανόρθωση Αμμοχώστου, ΑΠΟΕΛ Λευκωσίας και Ομόνοια Λευκωσίας, που την κέρδισαν από τρεις φορές. (Π): πρωταθλήτρια, (Κ): κυπελλούχος, (Φ): φιναλίστ κυπέλλου. Ο πίνακας που ακολουθεί παρουσιάζει τις κατακτήσεις του Super Cup ανά ομάδα και τις συμμετοχές κάθε ομάδας στον αγώνα για κατάκτηση του Super Cup. Βαλανίδης, Ανδρέας (7 Αυγούστου 2011). «Σούπερ Καπ: Μια ιστορία παλιά». goal.philenews.com. Αρχειοθετήθηκε από το πρωτότυπο στις 12 Αυγούστου 2015. Ανακτήθηκε στις 12 Αυγούστου 2015. «Cyprus - List of Super Cup Finals». RSSSF. 1 Ιουνίου 2018. Αρχειοθετήθηκε από το πρωτότυπο στις 1 Ιουνίου 2018. Ανακτήθηκε στις 1 Ιουνίου 2018. «Αγώνες - Κατακτήσεις / Super Cup». backend.cfa.com.cy. Αρχειοθετήθηκε από το πρωτότυπο στις 10 Αυγούστου 2016. Ανακτήθηκε στις 10 Αυγούστου 2016. Κυριάκου, Άκης (7 Αυγούστου 2016). «Από ασπίδες σε τιμητικές και… Σούπερ Καπ». www.sigmalive.com. Αρχειοθετήθηκε από το πρωτότυπο στις 18 Αυγούστου 2016. Ανακτήθηκε στις 18 Αυγούστου 2016. Στεφανίδης, Γιώργος (15 Αυγούστου 2016). «Η πρώτη Ασπίδα Πάκκου και το Σούπερ Καπ» (PDF). Χαραυγή. σελ. 14. Αρχειοθετήθηκε (PDF) από το πρωτότυπο στις 15 Αυγούστου 2016. Ανακτήθηκε στις 15 Αυγούστου 2016. Στεφανίδης, Γιώργος (15 Αυγούστου 2015). «Από την Ασπίδα στο Σούπερ Καπ» (PDF). Χαραυγή. σελ. 26. Αρχειοθετήθηκε (PDF) από το πρωτότυπο στις 18 Αυγούστου 2016. Ανακτήθηκε στις 18 Αυγούστου 2016. Στεφανίδης, Γιώργος (7 Αυγούστου 2017). «Η πρώτη ασπίδα Πάκκου και το Σούπερ Καπ» (PDF). Χαραυγή. σελ. 18. Αρχειοθετήθηκε (PDF) από το πρωτότυπο στις 8 Αυγούστου 2017. Ανακτήθηκε στις 8 Αυγούστου 2017. Στεφανίδης, Γιώργος (1 Οκτωβρίου 2018). «Από την «Ασπίδα Πάκκου» στο Σούπερ Καπ» (PDF). Χαραυγή. σελίδες 14–15. Αρχειοθετήθηκε (PDF) από το πρωτότυπο στις 1 Οκτωβρίου 2018. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Μελετίου, Γιώργος (2011). Κυπριακό ποδόσφαιρο 1900-1960. Λευκωσία: Power Publishing. σελίδες 138–139. ISBN 978-9963-688-87-6. Στεφανίδης, Γιώργος (2015). Μεγάλες Στιγμές Κυπριακού Ποδοσφαίρου 1934-2014. Κύπρος: Γιώργος Στεφανίδης. σελίδες 73–76. ISBN 978-9963-8841-3-1. Ποδόσφαιρο στην Κύπρο Α΄ κατηγορία ποδοσφαίρου ανδρών Κύπρου Κύπελλο Κύπρου (ποδόσφαιρο ανδρών) Αγώνες - Κατακτήσεις / Super Cup